නමුත් ගේට්ස් පාසලේ පන්ති කාමරයට නියමිත මාර්ගයෙන් නොපැමිණිය ද පරිගණකය භාවිත කරන බව දත් ගුරුවරු විදුහල්පතිවරයාට කියූ විට විදුහල්පතිවරයා ගේට්ස් ගෙන්වා ප්‍රශ්න කළේය. ඔහුගෙන් ලැබුණු පිළිතුරු විදුහල්පතිවරයා සසල කරන්නට සමත් විය. ගේට්ස් පාසලේ පරිගණකය මුදල් නොගෙවා භාවිත කළ හැකි ආකාරයට හැක් කර තිබිණි. ඒ අනුව ගේට්ස් යනු හැකර්වරයෙකි. මේ කොලු ගැටයාගේ හැකියාව අසාමාන්‍ය බව දැනගත් විදුහල්පතිවරයා ඔහුට පාසලේ පරිගණකයේ හටගන්නා දෝෂ සකස් කිරීමට අවස්ථාව ලබා දුන්නේය. පොත පත කියවීමට උනන්දු නොවූව ද ධාරණ ශක්තියෙන් හා අවබෝධ කරගැනීමේ හැකියාවෙන් ඉදිරියෙන් සිටි බිල් ගේට්ස් පාසලේ අවසන් විභාගය සමත් වූයේ අසාමාන්‍ය දක්ෂතාවක් පෙන්වමිනි. ඒ විභාගයේ ලකුණු 1600න් 1590ක් ම ඔහු තමන් සතුකරගෙන තිබිණි.
අසාමන්‍ය දක්ෂතාවයක් පෙන්වමින් අවසන් විභාගය සමත් වූයේ කවුද?
බිල් ගේට්ස්